JUDEŢUL  IASI
CONSILIUL  LOCAL  AL  COMUNEI RUGINOASA 


Anexa nr. 4 la H.C.L. nr. 15/16.04.2026


CONTRACT DE CONCESIUNE
Nr. ....................

I. Părţile contractante
[bookmark: _Hlk184803909]COMUNA RUGINOASA cu sediul în localitatea RUGINOASA , judeţul IAŞI, cod poştal 707420, tel 0232734361, fax 0232734361 cod fiscal 4541378 având contul ___________________________ deschis la Trezoreria municipiului Paşcani, CF 4541378, reprezentată legal de către dl. ____________________având funcţia de primar, în calitate de concedent, şi 
__________________________, cu sediul in localitatea ______________, judeţul/sectorul _____________, str. __________________ nr. ____, înregistrată la Oficiul Naţional al Registrului Comerţului sub nr. ________________ din _____________, cont nr. _________________________________________, deschis la ___________________________________, cod fiscal ______________, reprezentată prin ____________________________, având funcţia de _______________, în calitate de concesionar, 
în temeiul O.U.G. nr. 57/2019 privind Codul administrativ, şi al Hotărârii Consiliului Local Ruginoasa nr. _____ din ___________ privind  concesionarea, prin licitație publică, a __________________________________ – nr. cadastral ________, înscris în CF nr. _____________, si a procesului verbal de adjudecare nr. ................, au convenit încheierea prezentului contract de concesiune, cu respectarea următoarelor clauze: 


II . Obiectul contractului de concesiune 
Art. 1 (1) Obiectul contractului de concesiune este exploatarea  __________________________ identificat conform planului de situaţie anexat.
(2) În derularea contractului de concesiune, concesionarul va utiliza următoarele categorii de bunuri:
a) bunul de retur – bunul concesionat – terenul în suprafață de ___________ – nr. cadastral ________, înscris în CF nr. __________;
b) bunurile proprii - bunurile proprietatea concesionarului şi care au fost folosite de către acesta pe durata concesionării. 

III . Termenul 
Art. 2 (1) Durata concesionării este de 25 ani, începând de la data de _______________
	(2) Prezentul contract se poate prelungi pentru o perioada egala cu cel mult jumătate din durata sa iniţiala, prin acordul scris al ambelor părţi.

IV . Redevența
Art. 3 (1) Redevența este de __________ lei/mp/lună sau ______lei/mp/an, ___________ .
(2) Redevența se va indexa anual cu rata inflaţiei. 

V . Plata redevenței
Art. 4 (1) Plata Redevenței se face la încheierea contractului, pentru perioada cuprinsă între data încheierii contractului şi până la sfârşitul anului în curs, iar începând cu cel de-al doilea an, plata se va face în două tranșe semestriale, până la 31 martie, respectiv 30 septembrie ale fiecărui an, direct la casieria Primăriei comunei Ruginoasa sau în contul concedentului nr. …………………………………………….., deschis la Trezoreria Paşcani.
(2) Neplata Redevenței sau executarea plăţii cu o întârziere mai mare de 3 luni (90 zile)  conduce la desfiinţarea prezentului contract de către concedent, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu expres, termenul curge de la data prevăzută la art. 4 alin. (1).
(3) Pentru plata cu întârziere a Redevenței, concedentul va percepe de la concesionar dobânzi si penalităţi în conformitate cu dispoziţiile legale.

VI . Drepturile parţilor 
	Drepturile concesionarului 
Art. 5 (1) Concesionarul are dreptul de a exploata în mod direct, pe riscul şi pe răspunderea sa, bunurile proprietate publică ce fac obiectul contractului de concesiune. 
(2) Concesionarul are dreptul de a folosi si de a culege fructele bunurilor care fac  obiectul concesionării, potrivit naturii bunului şi obiectivelor stabilite de părţi prin contractul de concesiune. 

Drepturile concedentului 
	Art. 6 (1) Concedentul are dreptul să controleze executarea obligaţiilor titularului dreptului de concesiune şi respectarea condiţiilor concesionării, având dreptul să constate, ori de câte ori este nevoie, fără a stânjeni folosinţa bunului de către titularul dreptului de concesiune, starea integrităţii bunului şi destinaţia în care este folosit. Verificarea se va efectua numai în prezenţa concesionarului.. 
(2) Concedentul are dreptul să încaseze redevența, în conformitate cu dispoziţiile contractului de concesiune;
(3) Concedentul are dreptul să beneficieze de garanţia constituită de titularul dreptului de concesiune în condiţiile OUG nr. 57/2019 privind Codul administrativ; în caz contrar, sunt obligaţi să restituie garanţia la încetarea contractului;
(4) Concedentul are dreptul să modifice în mod unilateral partea reglementară a  contractului de
concesiune, din motive excepționale legate de interesul naţional sau local. 

VII. Obligaţiile părţilor 
	Obligaţiile concesionarului 
Art. 7 (1) Să nu aducă atingere dreptului de proprietate publică prin faptele şi actele juridice săvârşite.
(2) Să întrebuinţeze, pe toată durata concesionării, bunul imobil ca un bun proprietar, cu bună-credinţă şi potrivit destinaţiei care rezultă din contract, purtând răspunderea pentru toate pagubele produse din culpa sa, să asigure exploatarea eficace în regim de continuitate şi de permanenţă bunul incredințat, sub sancţiunea încetării de drept a contractului, fără punere în întârziere şi fără nici o altă formalitate - pact comisoriu de gradul IV).
(3) În termen de cel mult 90 de zile de la data încheierii contractului de concesiune, concesionarul este obligat să depună, cu titlu de garanţie, o sumă fixă în cuantum de _____, reprezentând 100% din suma datorată concedentului cu titlu de redevență pentru primul an de exploatare.
(4) Să suporte, pe toata durata contractului, cheltuielile referitoare la utilităţile consumate pentru folosinţa bunului imobil concesionat. 
(5) Să execute la timp şi în bune condiţii lucrările de întreţinere, igienizare şi reparaţii ale imobilului, în vederea menţinerii bunului imobil concesionat în stare bună. 
(6) Să plătească redevența la termenul stipulat în contract. 
(7) Să nu tulbure desfăşurarea celorlalte activităţi care au loc în cadrul imobilului. 
(8) Să răspundă pentru distrugerea totală sau parţială a bunului imobil concesionat,  care s-ar datora culpei sale; 
(9) Să permită concedentului să controleze modul in care este utilizat bunul imobil concesionat şi starea acestuia. 
(10) Să nu aducă modificări bunului imobil concesionat decât cu acordul prealabil, în scris, al concedentului şi cu respectarea legislaţiei în vigoare, respectiv obţinerea autorizaţiei de construire. 
(11) Concesionarului îi este interzis să subconcesioneze în tot sau în parte bunul imobil concesionat sau să cesioneze contractul de concesiune unui terţ, sub sancţiunea rezilierii de drept a contractului, fără somaţie sau punere în întârziere şi fără intervenţia instanţei judecătoreşti. 
(12) Concesionarul se obligă să respecte, şi va fi direct răspunzător pe toată durata  contractului de concesiune, de aplicarea normelor legale privind protecţia mediului, protecţia şi paza împotriva incendiilor, a normelor legale privind protecţia muncii, precum şi orice alte obligaţii legale ce rezultă din activitatea pe care o desfăşoară. 
(13) Concesionarul se obligă să utilizeze imobilul numai pentru activitatea destinată. 
(14) Concesionarul are obligaţia obţinerii tuturor avizelor şi autorizaţiilor de funcţionare. 
(15) Concesionarul trebuie să restituie bunul imobil la expirarea/încetarea contractului, pe bază de proces verbal,  în starea tehnică şi funcţională în care l-a primit, mai puţin uzura aferentă exploatării normale;
(16) Să nu exploateze bunul concesionat în vederea culegerii de fructe naturale, civile, industriale sau producte.
(16) Alte clauze:
1) Căile de acces, de utilitate privată, se vor amenaja şi întreţine de către concesionar;
2) Toate utilităţile – energie, apă, canalizare, etc. - se vor realiza pe cheltuiala beneficiarului;
3) Concesionarul are obligaţia de a respecta legislaţia în vigoare privind protecţia mediului, protecție civila si PSI pe toată durata derulării contractului;
4) Prin activitatea desfăşurată nu se va polua solul cu diverşi agenţi dăunători, nu vor fi infestate apele pluviale sau subterane. În acest scop concesionarul va avea în dotarea activităţii desfăşurate toate capacităţile necesare evitării unor astfel de situaţii;
5) Concesionarul are obligaţia de a încheia contracte cu agenţii economici autorizaţi pentru reciclarea materialelor, precum si cu agenţii economici autorizaţi cu distrugerea celor care nu pot fi reciclate, conform legislaţiei în vigoare.
6) Concesionarul are întreaga responsabilitate in ceea ce privește respectarea legislației in vigoare cu privire la  protecția împotriva incendiilor, situații de urgenta dezastre şi protecția mediului.
	Obligaţiile concedentului 
Art. 8 (1) Concedentul este obligat să predea bunul pe bază de proces-verbal, în termen de maximum 30 de zile de la data constituirii garanţiei; 
(2) Concedentul este obligat să nu îl tulbure pe concesionar în exerciţiul drepturilor rezultate din prezentul contract de concesiune. 
(3) Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului.
(4) Concedentul va sprijini concesionarul pentru obţinerea accesului la utilităţi în limita competenţelor şi a autorităţii sale. Pentru furnizarea propriu-zisă a acestor utilităţi, concesionarul va încheia contracte de servicii cu regiile şi societăţile respective, în condiţiile legii. 

	VIII .  Încetarea contractului de concesiune 
	Art. 9 (1)  Prezentul contract de concesiune încetează în următoarele situaţii :
a) prin acordul ambelor părţi; 
b) la expirarea duratei stabilite în contractul de concesiune, dacă părţile nu convin, prin act adiţional, prelungirea acestuia; 
c) în cazul în care interesul naţional sau local o impune, prin denunţarea unilaterală de către concedent; 
d) la dispariţia, dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri; 
e) în cazul în care s-a depăşit termenul de plată a redevenţei şi/sau a contravalorii utilităţilor, după caz, cu 90 de zile de la data scadenţei sau in cazul nerespectării unei clauze asumate de concesionar, prezentul contract se consideră desfiinţat de către concedent, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu expres;
f) Nedepunerea în termen de cel mult 90 de zile de la data încheierii contractului de concesiune, de către concesionar, cu titlu de garanţie, a sumei fixe, reprezentând reprezentând 100% din suma datorată concedentului cu titlu de redevență pentru primul an de exploatare, atrage desființarea prezentului contract de către concedent, fără punere în întârziere, fără alte formalităţi şi fără intervenţia vreunei instanţe de judecată pact comisoriu de gradul IV;
g) în cazul în care concesionarul, după expirarea termenului de 1 an de la data semnării prezentului contract, nu desfășoară activitatea pentru care s-a făcut concesionarea, prezentul contract se consideră desfiinţat de către concedent, fără punere în întârziere, fără alte formalităţi şi fără intervenţia vreunei instanţe de judecată; 
h) în cazul exploatării, în condiţiile contractului de concesiune de bunuri proprietate publică, a bunurilor consumptibile, fapt ce determină, prin epuizarea acestora, imposibilitatea continuării exploatării acestora înainte de expirarea duratei stabilite a contractului;
i) în cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri în sarcina concesionarului;
j) în cazul nerespectării obligaţiilor contractuale de către concedent, prin reziliere de către concesionar;
k) din orice alte cauze prevăzute de lege. 
(2) La încetarea din orice cauză, a contractului de concesiune bunurile ce au fost utilizate de concesionar în derularea concesionării vor fi repartizate după cum urmează:
a) bunul de retur - revine concedentului;
b) bunuri proprii - revin concesionarului.
IX. Responsabilităţi de mediu
ART. 10 (1) Concesionarul îşi asumă întreaga responsabilitate de mediu în realizarea proiectului. 
(2) Obligaţiile de mediu trec în sarcina concesionarului începând cu data semnării contractului de concesiune. Toate cheltuielile legate de realizarea obligaţiilor de mediu se vor efectua de către concesionar.
X . Răspunderea contractuală 
Art. 11 Nerespectarea de către părţile contractante a obligaţiilor cuprinse în prezentul contract de concesiune atrage răspunderea contractuală a părţii în culpă. 
XI . Litigii
`Art. 12. - (1) Soluţionarea litigiilor de orice fel ce decurg din executarea prezentului contract de concesiune se realizează potrivit prevederilor <LLNK 12004   554 10 201   0 47>Legii contenciosului administrativ nr. 554/2004, cu modificările  ulterioare.
	(2) Litigiile de orice fel ce decurg din executarea prezentului contract de concesiune sunt de competenţa instanţei judecătoreşti de la domiciliul concedentului.
XII. Alte clauze
Art. 13. (1) În cazul în care s-a depăşit termenul de plată a redevenței şi/sau a contravalorii utilităţilor cu 90 de zile de la data scadenţei sau în cazul nerespectării unei clauze asumate de concesionar, prezentul contract se consideră desfiinţat de către concedent, fără punere în întârziere, fără alte formalităţi şi fără intervenţia vreunei instanţe de judecată, conform prezentului pact comisoriu expres;
XIII . Definiţii
	Art. 14 (1) Prin forţă majoră, în sensul prezentului contract de concesiune, se înţelege o împrejurare externă cu caracter excepţional, fără relaţie cu lucrul care a provocat dauna sau cu însuşirile sale naturale, absolut invincibilă şi absolut imprevizibilă. 
	(2) Prin caz fortuit se înţelege acele împrejurări care au intervenit şi au condus la producerea prejudiciului şi care nu implică vinovăţia paznicului juridic, dar care nu întrunesc caracteristicile forţei majore . 
	Prezentul contract de concesiune a fost încheiat în 2 exemplare, câte unul  pentru fiecare parte contractantă. 
	  CONCEDENT , 					      	CONCESIONAR , 
        COMUNA Ruginoasa	
        reprezentată prin Primar					
              						

Compartiment juridic,





                Preşedinte de şedinţă,                                               Contrasemnează pentru  legalitate,
                  Consilier local,                                                                         Secretar general,
                  Fulga Bogdan                                                                    Axenia – Frija Corina 

